Ingredjenti 600g għaġina tat-torti 660ml ħalib… importanti ħafna li ma jkunx xkumat iżda full cream 1⁄2kg taħlita ta' ħaxix bħal: brokkli, qarabagħli, pastard, fażola twila u xi ħaxix ieħor tal-gosti tiegħek 200g ġobon tat-toqba 4 bajdiettadam tat-tip cherry ftit nuċimuskata friska maħkuka bżar mitħun frisk u melħ Lesti l-għaġina. Gerbibha fl-i stretch and seal u ħalliha toqgħod fil-friġġ sakemm tiġi biex tużaha. Saħħan il-forn 190 0 C, gass numru 5. Idlek dixx ta' flan b'dijametru ta' 25ċm bi ftit marġerina jew żejt u għaddih ħafif bid-dqiq. Tista' tiksih b'karta tal-forn ftit umda biex iżżomm tajjeb mal-qiegħ. Importanti li d-dixx ikollu l-qiegħ jinqala'. Aħsel tajjeb il-ħaxix u qattgħu kollu f'biċċiet żgħar. Għallih f'ħafna misħun għal 6 minuti. Saffih tajjeb u ferrxu fuq platt ċatt biex jiksaħ. Ofsoq 3 bajdiet ġo skutella u l- abjad biss tal-oħra. Żid il-ħalib u roxx ftit bżar, melħ u n-nuċimuskata. Ħawwad l-ingredjenti tajjeb flimkien. Roxx ftit dqiq fuq il-mejda tal-kċina u iftaħ l-għaġina. Iksi d-dixx tal- flan biha u idlek il-qiegħ u l-ġnub bl-isfar tal-bajda li tkun warrabt. Ħokk il-ġobon f'biċċiet kbar jew qattgħu fi slajsis irqaq. Imla bil-ħaxix u ferrex nofs il-ġobon fuqu. Għaffeġ ftit il-ħaxix u ferra' t-taħlita tal-bajd fuqu. Ferrex il-bqija tal-ġobon fil-wiċċ. Erġa' roxx ftit nuċimuskata u żejjen bin-nofsijiet tat-tadam. Aħmi għal madwar 30-45 minuta. Ħalli l- quiche toqgħod ftit fil-forma qabel toħroġha u taqsamha. Din il- quiche ttiegħem tajba kemm sħuna kif ukoll kiesħa.